Държавен вестник, бр. 67, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  67
11. изготвя становища и проекти на реше-
ния на министъра на вътрешните работи и на 
главния секретар по жалби против индиви-
дуални административни актове за налагане 
на принудителни административни мерки;
12. участва в изготвянето и съгласува за 
законосъобразност договорите, по които МВР 
е страна, с изключение на международните 
договори, договорите за обществени поръчки 
и договорите, свързани с управление и раз-
пореждане с недвижими имоти и движими 
вещи – държавна собственост;
13. осъществява процесуалното пред-
ставителство пред съдилищата и другите 
юрисдикции по дела, по които страна е МВР 
или министърът, заместник-министрите, ад-
министративният или главният секретар, в 
качеството им на административни органи, 
с изключение на делата, свързани с възлага-
не на обществени поръчки и оспорване на 
финансови корекции, като организира и раз-
пределя тези дейности на съответните звена 
в структурите на МВР;
14. анализира и обобщава състоянието на 
заведените от и срещу МВР дела, по които 
осъществява процесуалното представителство;
15. предприема необходимите правни дейст-
вия по събиране вземанията на МВР, свързани 
с дела, по които осъществява процесуалното 
представителство;
16. събира и обобщава съдебната практика 
по дела, по които МВР е страна;
17. взаимодейства със съответните звена 
в структурите на МВР по предмета на дей-
ността си;
18. осъществява методическо ръководство, 
помощ и контрол на структурите в МВР по 
направление на дейността си.“
§ 55. Член 93 се изменя така:
„Чл. 93. (1) Дирекция „Инспекторат“ осигу-
рява изпълнението на контролните функции 
на министъра на вътрешните работи, като 
осъществява административен контрол върху 
дейността на служителите от МВР.
(2) Дирекция „Инспекторат“ е пряко под-
чинена на министъра на вътрешните работи.
(3) Организацията на дейността, условията 
и редът за осъществяване на правомощията 
на дирекция „Инспекторат“ се определят от 
министъра на вътрешните работи.
(4) За изпълнение на дейността по ал. 1 
дирекция „Инспекторат“:
1. осъществява контрол за спазването на 
нормативните актове и на актовете на минис-
търа на вътрешните работи, заместник-мини-
стрите, главния секретар, административния 
секретар и на ръководителите на структурите 
на МВР;
2. оказва методическа помощ по орга-
низацията, стила и методите на работа на 
ръководния персонал на структурите на МВР;
3. при извършване на проверки анализира 
причините и условията за констатираните на-
рушения, предлага мерки за отстраняването 
им и налагане на наказания;
4. осъществява контрол и оказва методи-
ческа помощ на структурите на МВР в дей-
ността им по противодействие и разкриване 
на нарушения на Етичния кодекс за поведение 
на държавните служители в МВР и по изя-
сняване на сигнали за конфликт на интереси;
5. извършва проверки на постъпили в МВР 
сигнали по смисъла на Административно­
процесуалния кодекс.
(5) При осъществяване на правомощията 
си служителите от дирекция „Инспекторат“ 
имат право да изискват документи, данни, 
сведения, справки и други носители на ин-
формация от проверяваните лица, които са 
необходими за извършване на проверките. 
Служителите в МВР са длъжни да оказват 
пълно съдействие на инспекторите при осъ-
ществяване на правомощията им.
(6) Дирекция „Инспекторат“ извършва 
проверките си въз основа на писмена заповед 
на министъра на вътрешните работи.“
§ 56. Член 94 и 95 се отменят.
§ 57. В чл. 96 се правят следните изменения 
и допълнения:
1. Досегашният текст става ал. 1 и в нея:
а) точка 5 се изменя така:
„5. организира и координира дейността по 
формиране на допълнително възнаграждение 
за постигнати резултати в служебната дейност 
на служителите от МВР;“
б) в т. 6 думите „контрол на“ се заменят 
с „методическа помощ по“.
2. Създава се ал. 2:
„(2) Дирекция „Човешки ресурси“ анализира 
числеността на структурите по чл. 15а, ал. 1 
и 2 чрез прилагане на методика, утвърдена 
от министъра на вътрешните работи.“
§ 58. В глава трета, раздел II се създават 
чл. 96а и 96б: 
„Чл. 96а. Дирекция „Координация и адми-
нистративно обслужване“:
1. участва в координацията на дейности по 
реализиране на стратегии, програми, планове 
и други стратегически документи;
2. осигурява координацията при взаимо-
действието на МВР с други държавни органи 
и юридически лица;
3. изисква информация и становища по 
постъпили сигнали и предложения и изготвя 
отговори от името на ръководството на МВР;
4. организира спазването на сроковете за 
изпълнението на задачи, поставени от ми-
нистъра на вътрешните работи, заместник-
министрите, административния и от главния 
секретар на МВР;